Diari Oficial de la Generalitat Valenciana


Sumari del DOGV 5751, del 28-04-2008 (2008/5162)

RESOLUCIÓ de 23 d'abril de 2008, de la Direcció General de l'entitat pública Radiotelevisió Valenciana (RTVV), per la qual convoca el procés de selecció per a la contractació laboral en pràctiques dels següents llocs de treball de Radiotelevisió Valenciana, Televisió Autonòmica Valenciana, SA, i Ràdio Autonomia Valenciana, SA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5751

Data del DOGV
:   28-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/5162


Data del document
:   23-04-2008

Organisme emissor
:   Radiotelevisió Valenciana (RTVV)

Tipus de document
:   Resolució

Descriptors 

:   * empresa pública
    * professió de la informació
    * enginyer
    * radiodifusió
    * telecomunicació
    * concurs administratiu
    * televisió
    * electrònica
    * teletext
    * professió de la comunicació

RESOLUCIÓ de 23 d'abril de 2008, de la Direcció General de l'entitat pública Radiotelevisió Valenciana (RTVV), per la qual convoca el procés de selecció per a la contractació laboral en pràctiques dels següents llocs de treball de Radiotelevisió Valenciana, Televisió Autonòmica Valenciana, SA, i Ràdio Autonomia Valenciana, SA. [2008/5162]
El director general, d'acord amb el Consell d'Administració de RTVV, convoca el procés de selecció per a la contractació laboral en pràctiques dels següents llocs de treball de Radiotelevisió Valenciana, Televisió Autonòmica Valenciana, SA, i Ràdio Autonomia Valenciana, SA.
RADIOTELEVISIÓ VALENCIANA
COD NÚM. DE LLOCS
CATEGORIA DENOMINACIÓ CATEGORIA A COBRIR
RTV038 Documentalista 3
RTV028 Assessor/a Lingüista 1
RTV318 Especialista Teletext 2
RTV058 Operador De Sistemes 1
RTV035 Programador 1
TELEVISIÓ AUTONÒMICA VALENCIANA, SA.
COD NÚM. DE LLOCS
CATEGORIA DENOMINACIÓ CATEGORIA A COBRIR
TVV026 Periodista-redactor/a 8
TVV046 Grafista 5
TVV043 Operador/a d'Il·luminació 4
TVV044 Operador/a Càmera 7
TVV042 Operador/a So 6
TVV039 Operador/a d'equips 20
TVV040 Tècnic/a Electrònic/a 4
RÀDIO AUTONOMIA VALENCIANA, SA.
COD NÚM. DE LLOCS
CATEGORIA DENOMINACIÓ CATEGORIA A COBRIR
RAV026 Periodista-redactor/a 6
RAV047 Tècnic/a Control i So 3
Els requisits específics dels llocs de treball que hauran de reunir els aspirants per a poder participar en el procés de selecció s'indiquen en l'annex I de la present convocatòria.
Bases de la convocatòria
1. Requisits generals dels aspirants
Podran presentar-se al procés de contractació en pràctiques, a les diferents categories existents, qualsevol persona que reunisca els següents requisits:
a) Estar en possessió del títol professional habilitant: Diplomat Universitari, Enginyer Tècnic, Arquitecte Tècnic, Llicenciat Universitari, Enginyer, Arquitecte, Tècnic o Tècnic Superior de la formació professional específica, així com els títols oficialment reconeguts com equivalents que habiliten per a l'exercici professional.
b) Haver acabat els estudis dins els quatre anys immediatament anteriors a la formalització del contracte, prevista per a la primera quinzena de juliol de 2008. En el cas de treballadors minusvàlids el termini és de sis anys. En el cas de persones que hagen realitzat els seus estudis a l'estranger, el còmput es realitzarà des de la data del reconeixement o homologació del títol a Espanya, quan eixe requisit siga exigible per a l'exercici professional.
c) No haver estat contractat en pràctiques en virtut de la mateixa titulació, en la mateixa o distinta empresa, per temps superior a un any.
d) Tenir en l'expedient acadèmic del títol habilitant nota mínima de 5'5.
2. Sol·licituds
Els qui desitgen prendre part en el procés selectiu hauran d'emplenar la sol·licitud que figura a l'annex II, dirigida al director general de Radiotelevisió Valenciana, i que se'ls facilitarà als centres esmentats a l'annex V o obtenir-la de la pàgina web www.rtvv.es, en les dates i horari que establix l'article 3.2 de les presents bases.
3. Presentació de sol·licituds
3.1. Les sol·licituds i documentació indicada en el punt 3.3, es presentaran per les persones interessades al Centre de Formació i Selecció de RTVV a Burjassot.
Tanmateix es poden remetre per correu certificat, dirigit al director general de RTVV, Centre de Formació i Selecció de RTVV a Burjassot (Vegeu Annex 5) i amb la indicació de «Contractes en Pràctiques».
3.2. El termini de presentació començarà dimarts vint-i-nou d'abril i acabarà divendres setze de maig de 2008, i l'horari de presentació d'estes serà de 09.30 a 14.30 hores, de dilluns a divendres.
3.3. La sol·licitud es presentarà per duplicat i obligatòriament portarà annexa, en la forma establerta en l'annex 3, la següent documentació:
3.3.1. Fotocòpia del DNI o de la targeta d'identificació de qualsevol Estat membre de la Unió Europea.
3.3.2. Certificat de l'expedient acadèmic.
3.3.3. Certificat de la Junta Qualificadora del nivell de valencià exigit per a cada categoria o superior al que s'exigix com a requisit.
Addicionalment els interessats/des podran presentar la documentació acreditativa dels mèrits al·legats en la sol·licitud, en la forma establerta en l'annex III.
3.4. La sol·licitud tindrà la consideració de declaració jurada per la qual el/la signant de la mateixa sol·licita ser admés/a al procés de selecció per a la contractació en pràctiques i declara que són certes les dades consignades, que reunix les condicions generals i específiques exigides en la convocatòria, i que es compromet a la seua acreditació documental conformement s'establix a l'annex III.
3.5. Per a cada categoria a què s'opte cal presentar una sol·licitud independent amb la seua documentació corresponent.
3.6. La comissió de selecció establirà, per a les persones discapacitades que així ho sol·liciten, les adaptacions necessàries per a la realització de les proves; és necessari que anteriorment els/les interessats/des, formulen la petició corresponent en l'imprés de sol·licitud per a poder participar en les proves.
4. Comissió de selecció:
4.1. Es constituirà una comissió per una o més categories per a l'avaluació del procés de selecció.
4.2. Cadascuna de les comissions estarà integrada per els/les següents membres:
President/a de la comissió serà el president del Consell d'Administració de RTVV o un/a membre del Consell proposat/da per este.
Vocals:
Un/a membre del Consell d'Administració proposat/da pel seu president.
Dos membres designats/des pel director general de RTVV.
Dos membres designats/des per la representació legal de els/les treballadors/es en proporció a la seua representativitat en el Comitè d'Empresa.
Es nomenarà un/a suplent per a cadascun dels membres titulars amb el mateix procediment.
El president del Consell d'Administració designarà un membre de la comissió de selecció que realitzarà les funcions de secretari/a.
4.3. Les comissions podran designar fins un màxim de dos assessors/es especialistes, a proposta de el/la president/a de la comissió. Els dits assessors disposaran de veu però no de vot.
4.4. Els/les membres de les comissions, així com els/les col·laboradors/es ajudants i assessors/es especialistes, estaran subjectes als motius generals d'abstenció i recusació.
4.5. La composició de les comissions de selecció es farà pública amb una antelació mínima de set dies naturals a l'inici de la segona fase de selecció pel director general de Radiotelevisió Valenciana, en la seu d'estos, al Centre de Formació i Selecció de Radiotelevisió Valenciana, Polígon d'Accés a Ademús s/n, 46666 Burjassot, així com la web www.rtvv.es.
4.6. Les comissions de selecció es constituiran i actuaran amb els seus titulars o els seus suplents respectius, i cal que, prèviament, cadascun d'ells accepten la seua designació per a l'exercici de les funcions que li són pròpies.
Les comissions de selecció no podran constituir-se sense l'assistència, almenys, de tres dels seus membres.
En cas d'inassistència a les sessions de les comissions d'un/a membre titular, podrà ocupar el seu lloc el/la membre suplent.
4.7. Les comissions tindran la seu als efectes d'anuncis, comunicacions i notificacions al Centre de Formació i Selecció del Grup RTVV a Burjassot, Polígon d'Accés a Ademús, s/n.
4.8. En qualsevol moment podran les comissions, així com els/les ajudants, col·laboradors/es i assessors/es especialistes, requerir a els/les aspirants per què acrediten la seua personalitat.
4.9. Per a aquells acords en què les comissions hagen de manifestar la seua opinió mitjançant votació, els seus presidents/es, per als casos d'empat disposarà de vot de qualitat.
5. De l'admissió de els/les aspirants:
5.1. Finalitzat el termini de presentació de sol·licituds, el director general de RTVV ordenarà la publicació, per un termini de set dies naturals, als taulers d'anuncis del Centre de Formació i Selecció del Grup RTVV, així com a la pàgina WEB de RTVV www.rtvv.es, de la relació d'aspirants presentats/des per categoria. En l'esmentada llista constarà el nom, cognom de els/les aspirants i la categoria a què opten. Contra esta els/les interessats/des podran interposar reclamació per escrit dirigida a la comissió corresponent en el termini de set dies naturals comptats a partir de la seua publicació.
Els errors de fet es podran esmenar en qualsevol moment, bé d'ofici, bé a instància de el/la interessat/da.
6. Desenrotllament del procés
El procés de selecció consistirà en dues fases:
6.1. Primera fase de selecció: verificació del compliment dels requisits generals i específics dels aspirants. Finalitzada esta fase es publicarà el llistat d'admesos i exclosos, expressant el motiu d'exclusió, contra el qual no cabrà cap recurs.
6.2. Segona fase de selecció: Consistirà a valorar el currículum vitae de l'aspirant, conformement al de l'annex IV, per a la qual cosa els aspirants que complixen amb els requisits per a cadascuna de les places, seran cridats a una entrevista personal davant la comissió de selecció en què seran objecte d'una valoració personal i on cal que acrediten documentalment, i en la forma previst a l'annex III els mèrits al·legats en la sol·licitud.
Igualment la comissió de selecció podrà requerir a els/les aspirants l'aportació d'altres documents complementaris a aquells aportats inicialment, per a la correcta acreditació de requisits i mèrits.
La no-presentació dels documents originals o de còpies testimoniades notarialment, així com la no-acreditació suficient d'algun mèrit al·legat, a juí de la comissió de selecció, serà considerada com a carència provatòria o acreditativa.
No es podrà valorar com a mèrit l'estricte compliment, per part de l'aspirant del requisit exigit en la convocatòria per a prendre part en el procés de selecció.
Al llarg d'esta fase la comissió de selecció podrà sotmetre a els/les aspirants a la realització de proves o demostracions pràctiques per a comprovar la formació i coneixements al·legats com a requisits o mèrits al currículum vitae.
Per a la celebració de l'entrevista es convocarà a els/les aspirants mitjançant anuncis exposats en la seu de les comissions de selecció, amb una antelació mínima de set dies naturals, i es donarà per desistits/des, amb exclusió del procés de selecció, als qui no acudisquen a la crida, a excepció que concórreguen causes de força major, degudament justificades a criteri de la comissió de selecció.
7. Selecció de els/les aspirants:
Acabades les dos de selecció, la comissió de selecció publicarà en els taulers d'anuncis del Centre de Formació i Selecció del Grup RTVV, la relació d'aspirants que hagen superat el procés, per ordre de puntuació. La comissió de selecció elevarà roposta de contractació a la Direcció General de RTVV, a favor dels esmentats aspirants, fins el número corresponent dels llocs de treball convocats.
8. Contractació laboral i període de prova
8.1. RTVV demanarà per escrit, abans de celebrar els contractes en pràctiques, una certificació de l'INEM en què conste el temps que l'aspirant ha estat contractat en pràctiques anteriorment a la contractació que es pretén realitzar, si és el cas, als efectes previstos a l'article 23 del RD 488/1998, de 27 de març.
Acabat el tràmit anterior, el director general de RTVV acordarà la formalització de la contractació en pràctiques de els/les aspirants la contractació dels quals haja estat proposta mitjançant contracte escrit, disposant la data de la seua incorporació al lloc de treball.
La incorporació al lloc de treball a què es referix el paràgraf anterior s'efectuarà en funció de les necessitats de l'empresa en algun dels centres de treball que RTVV, TVV, SA, o RAV, SA, tenen oberts a Burjassot, València, Alacant, Castelló, Madrid i Barcelona.
8.2. En el dit contracte de treball s'establirà un període de prova, no superior a un mes per als contractes en pràctiques celebrats amb els treballadors que estiguen en possessió de títol de grau mitjà, ni a dos mesos per als contractes en pràctiques celebrats amb treballadors que estiguen en possessió de títol de grau superior, per tal d'experimentar les aptituds del/de la treballador/a per al lloc de treball, i poden ambdues parts instar la resolució del contracte. Igualment cal que el/la treballador/a se sotmeta, durant l'esmentat període, a un reconeixement mèdic per part del servici mèdic de l'empresa.
8.3. En els supòsits que l'aspirant seleccionat/da no subscriguera el contracte de treball, o no efectuara la seua incorporació al treball a requeriment de l'empresa en la data que esta expressament indica, o si es produïra durant el període de prova el desistiment unilateral del contracte de treball per part de el/la treballador/a contractat/da, s'entendrà com a renuncia unilateral de la relació de treball en la nova categoria.
Transcorregut el període de prova sense que s'haja produït desistiment per cap de les parts, el contracte produirà efectes plens.
9. Vinculació i interpretació de les bases
Les presents bases són vinculants per a RTVV, participants i comissió de selecció, qui estarà facultada per a la seua interpretació i desenrotllament, així com per l'establiment de criteris d'avaluació i, en general, per a la qualificació de els/les aspirants i adopció de les mesures que calguen pel que fa a un correcte desenrotllament de les proves selectives.
10. Incompatibilitats
A els/les treballadors/es contractats/des per Radiotelevisió Valenciana, TVV, SA, o RAV, SA, se'ls serà d'aplicació allò que disposa la Llei 53/1984, de 26 de desembre (BOE de 4 de gener de 1985) d'incompatibilitats, i la seua normativa de desenrotllament.
València, 23 d'abril de 2008.- El director general de RTVV: Pedro García Gimeno.ANNEX III
ACREDITACIÓ DOCUMENTAL DE REQUISITS
ID DESCRIPCIÓ DOCUMENTAL
1 Certificat d'expedient acadèmic.
2 Cas de realització d'estudis a l'estranger, Certificat de Reconeixement o homologació a Espanya.
3 Certificat de la Junta Qualificadora del Nivell de Valencià màxim obtingut.
4 Cas de minusvalia, documentació acreditativa.
5 Certificats de notes i finalitzció de Màsters, Cursos d'especialització o estudis de tercer cicle relacionats amb la categoria a què s'opta.
6 Documentació acreditativa oficial del coneixement d'altres idiomes.
7 Altres documents que s'estimen d'interés per l'aspirant.
ACLARIMENTS
ID DESCRIPCIÓ NOTES
1 Sempre que no s'aporten documents originale o còpies testimoniades notarialment, els seus originals hauran de ser aportats pels aspirants el dia que siguen requerits per a això per la comissió de selecció, o si és el cas, quan siguen convocats per a la celebració de la segona fase de selecció i entrevista, per tal de procedir a la seua comprovació.
2 La comissió de selecció queda habilitada per a sol·licitar de l'aspirant altres documents que considere oportuns.
ANNEX IV
BAREM CONTRACTACIONS EN PRÀCTIQUES 2008
EXPEDIENT ACADÈMIC SUPERIOR AL REQUERIT
4 Punts Matrícula d'Honor (de 9,50 a 10).
2 Punts Excel·lent (de 8,50 a 9,49).
1 Punt Notable (de 7,00 a 8,49).
CONEIXEMENTS DE VALENCIÀ SUPERIOR ALS REQUERITS.
1 Punt Grau superior.
0,5 Punts Grau mitjà.
MÈRITS.
Màxim 1 Punt Formació reglada relacionada amb el lloc a què opta.
Màxim 1 Punt Formació no reglada relacionada amb el lloc a què opta.
Màxim 1 Punt Idiomes.
Màxim 1 Punt Altres coneixements relacionats amb el lloc a què opta.
VALORACIÓ.
Màxim 1 Punt Valoració del tribunal (Entrevistes).
ANNEX V
CENTRES DE RECOLLIDA I PRESENTACIÓ DE LES SOL·LICITUDS
CENTRES DE RECOLLIDA DE SOL·LICITUDS
CENTRE DE FORMACIÓ I SELECCIÓ DE RTVV
CPP- BURJASSOT
POLÍGON ACCÉS ADEMÚS S/N
46380 BURJASSOT.
CPP TVV I RAV ALACANT
AVINGUDA AGUILERA, 22 BAIX
03418 ALACANT.
DELEGACIÓ TVV I RAV CASTELLÓ
AVINGUDA DOCTOR CLARA, 12
12011 CASTELLÓ
CENTRE DE PRESENTACIÓ DE SOL·LICITUDS
CENTRE DE FORMACIÓ I SELECCIÓ DE RTVV
CPP- BURJASSOT
POLÍGON ACCÉS ADEMÚS S/N
46870 BURJASSOT.